Kanagawako olatu handia

Kanagawako olatu handia (japonieraz, 神奈川沖浪裏 Kanagawa-oki nami ura, hitzez hitz, "Itsaso zabaleko olatupean Kanagawan"), baita Olatua ala Olatu Handia izenburuaz ere ezaguna, Katsushika Hokusai japoniar margolari eta grabatzailearen xilografia bat da, 1829-1833 artean egina, Edo Aroan.

Hokusairen ezagunena da eta haren Fugaku sanjūrokkei (富嶽三十六景, «Fuji mendiaren hogeita hamasei ikuspegi») saileko lehenbizikoa; bere generoko estanpa ospetsuenetakoa izateaz gain, munduko irudi ezagunenetakoa ere bada. Xilografia hori egiteko erabili zen moldearen hainbat milaka kopia egin ziren, horietako asko europar bildumatzaileen eskuetara iritsiak. 1870eko hamarkadatik aurrera, frantses artista eta bildumatzaileen artean oso preziatua eta ospetsua bihurtu zen.

Gaur egun, hainbat museok artelan horren aleak dituzte, tartean Tokioko Museo Nazionala, Guimet museoa, New Yorkeko Metropoliar Museoa, Britainiar Museoa, Frantziako Liburutegi Nazionala eta Kataluniako Arte Museo Nazionala.

 Erreferentziak 

 Kanpo estekak 

Kategoria:Japoniako margolanak
Kategoria:Metropolitan Museum of Arten bildumak
Kategoria:British Museumen bildumak
Kategoria:Kataluniako Arte Museo Nazionalaren bildumak
Kategoria:Frantziako Liburutegi Nazionalean gordetako dokumentuak
Kategoria:Ukiyo-e
Kategoria:Ura artean
Kategoria:Katsushika Hokusairen margolanak